На основу члана 26. Закона о јавним предузећима („Службени гласник РС“, брoj: 75/04 и 78/11), члана 323. став (3) Закона о привредним друштвима („Службени гласник РС“, број: 127/08, 58/09, 100/11 и 67/13), члана 108. став 2. Статута МХ „ЕРС“ МП а.д. Требиње – ЗП „Хидроелектране на Дрини“ а.д. Вишеград и члана 4. став 2. Пословника о раду Одбора за ревизију ЗП „Хидроелектране на Дрини“ а.д. Вишеград, Одбор за ревизију подноси Скупштини акционара МХ „ЕРС“ МП а.д. Требиње - ЗП „Хидроелектране на Дрини“ а.д. Вишеград, сљедећи

**И З В Ј Е Ш Т А Ј**

**о раду Одбора за ревизију**

**МХ „ЕРС“ МП а.д. Требиње - ЗП „Хидроелектране на Дрини“ а.д. Вишеград**

**за пословну годину 2016. годину**

Одбор за ревизију МХ „ЕРС“ МП а.д. Требиње - ЗП „Хидроелектране на Дрини“ а.д. Вишеград, именован је Одлуком Скупштине акционара број: SA-16-04/12 од 29.06.2012. године, на период од четири године, у саставу:

* Његош Танасковић, дипл.ек., предсједник
* Радомир Табаковић, дипл. ек., замјеник предсједника
* Обрад Окиљевић, дипл. ек., члан.

Функцију члана Одбора за ревизију врши и директор Одјељења интерне ревизије, без права гласа.

Своју функцију у овом акционарском друштву Одбор за ревизију остварује у складу са Статутом Друштва, Законом о привредним друштвима, Законом о јавним предузећима и општим актима Предузећа.

Надлежности Одбора утврђене су Законом, Статутом Друштва и Пословником о раду Одбора за ревизију и исти је овлаштен и одговоран да:

* Именује вањског ревизора,
* Именује директора Одјељења интрерне ревизије,
* Разматра годишњу студију ризика и план ревизије,
* Осигура да Одјељење за интерну ревизију изврши свој посао у складу са планом ревизије,
* Осигура да интерне контроле Предузећа буду адекватне и да функционишу како је предвиђено,
* Подноси Надзорном одбору сажете мјесечне извјештаје о својим састанцима,
* Разматра извјештаје одјељења интерне ревизије и даје препоруке по извјештајима,
* Извјештава Надзорни одбор о реализацији препорука по извјештајима о ревизији,
* Извјештава Скупштину јавног предузећа о рачуноводству, извјештајима и финансијском пословању,
* Изјашњава се о приједлогу одлуке о расподјели добити коју усваја скупштина,
* Извјештава о усклађености пословања јавног предузећа са законским и другим прописима,
* Доноси пословник о свом раду и
* Друге послове предвиђене Законом и Статутом и Пословником о раду.

Извјештај Скупштини акционара односи се на рад Одбора за ревизију за пословну 2016. годину, са освртом на пословну 2017. годину до дана подношења Извјештаја.

Извршавајући своје дужности у току 2016. године Одбор за ревизију у поменутом сазиву је одржао 5 (пет) сједница, од којих су 3 (три) редовне и двије ванредне сједнице, одржане „телефонским“ путем, а које су одржане у случајевима који нису трпили одлагање због природе питања о којем се одлучивало или рокова у којима се требало одлучити по појединим предметима. Сви акти који су усвојени/донесени у посебном поступку (на сједницама одржаним телефонским путем), верификовани су на првој наредној редовној сједници Одбора.

Од најважнијих аката који су донесени у пословној 2016. години (до истека мандата горе наведеног сазива), из надлежности Одбора за ревизију, издвајају се сљедећи:

* Препорука за прихватање информације о досадашњим активностима и приједлогу даљих активности на реализацији и Пројекта изградње Хидроелектране Бук Бијела на ријеци Дрини, општина Фоча и давање сагласности за подношење Понуде за додјелу концесије заједно са МХ „ЕРС“ Матично предузеће а.д. Требиње, путем преговарачког поступка и с тим у вези давање сагласности за закључење Уговора о Конзорцијуму са МХ „ЕРС“ Матично предузеће а.д. Требиње, број: ОР-02-02/16 од 04.02.2016. године;Сагласност чланова Одбора за ревизију за доношење Препоруке, број:ОР-02-03/16 од 04.02.2016. године;
* Препорука за утврђивање приједлога Ребаланса Плана пословања МХ „ЕРС“ МП а.д. Требиње ЗП „Хидроелектране на Дрини“ а.д. Вишеград за 2015. годину, број: ОР-01-04/16 од 12.02.2016. године;
* Препорука за утврђивање приједлога Плана пословања МХ „ЕРС“ МП а.д. Требиње ЗП „Хидроелектране на Дрини“ а.д. Вишеград за 2016. годину, број: ОР-01-05/16 од 12.02.2016. године;
* Препорука за утврђивање приједлога Плана пословања МХ „ЕРС“ МП а.д. Требиње ЗП „Хидроелектране на Дрини“ а.д. Вишеград за период 2016. - 2018. године, број:ОР-01-06/16 од 12.02.2016. године;
* Препорука за усвајање Извјештаја Централне пописне комисије о редовном и потпуном попису средстава, потраживања и обавеза на дан 31.12.2015. године, број: ОР-01-07/16 од 12.02.2016. године;
* Препорука за усвајање Извјештаја о стању заштите на раду и противпожарне заштите за 2015. годину, број: ОР-01-08/16 од 12.02.2016. године;
* Препорука за усвајање Плана и програма мјера заштите на раду и противпожарне заштите за 2016. годину, број: ОР-01-09/16 од 12.02.2016. године;
* Одлука о усвајању Извјештаја о раду Одјељења интерне ревизије МХ „ЕРС“ МП а.д. Требиње ЗП „Хидроелектране на Дрини“ а.д. Вишеград за 2015. годину, број: ОР-01-10/16 од 12.02.2016. године;
* Одлука о усвајању Годишње студије ризика и Плана рада Интерне ревизије МХ „ЕРС“ МП а.д. Требиње ЗП „Хидроелектране на Дрини“ а.д. Вишеград за 2016. годину, број: ОР-01-11/16 од 12.02.2016. године;
* Препорукa на приједлог Правилника о јавним набавкама МХ „ЕРС“ МП а.д. Требиње ЗП „Хидроелектране на Дрини“ а.д. Вишеград, број: ОР-01-15/16 од 12.02.2016. године;
* Одлука о усвајању Извјештаја о интерној ревизији годишњег пописа средстава, потраживања и обавеза на дан 31.12.2015. године, број: ОР-03-06/16 од 25.03.2016. године;
* Препорука за усвајање Извјештаја о реализованим набавкама за период 01.07.-31.12.2015. године (са освртом на период 01.01.-31.12.2015. године), број: ОР-03-05/16 од 25.03.2016. године;
* Одлука о усвајању Извјештаја о Интерној ревизији реализованих набавки за период 01.07.-31.12. 2015. године (са освртом на период 01.01.-31.12.2015. године), број:ОР-05-03/16 од 27.05.2016. године;

Одбор за ревизију је у току 2016. године у континуитету давао Препоруке за покретање поступака јавних набавки основних средстава, што је у надлежности Надзорног одбора, а на основу Захтјева и Закључака Управе Предузећа.

На основу достављених петнаестодневних и мјесечних Извјештаја Управе Предузећа о реализованим набавкама и извођењу радова у МХ „ЕРС“ МП а.д. Требиње – ЗП „Хидроелектране на Дрини“ а.д. Вишеград, Одбор за ревизију је у току 2016. године у континуитету давао Препоруке о усвајању истих Извјештаја, имајући у виду да су набавке и закључење уговора, а по поднесеним Извјештајима, извршене по процедури и одредбама Закона о јавним набавкама БиХ, подзаконским актима за примјену тог Закона и Правилником о јавним набавкама ЗП „Хидроелектране на Дрини“ а.д. Вишеград.

Имајући у виду да је Одбору за ревизију МХ „ЕРС“ МП а.д. Требиње – ЗП „Хидроелектране на Дрини“ а.д. Вишеград истекао мандат дана, 29.06.2016. године, Скупштина акционара Предузећа је Одлуком, број:СА-20-11/16 од 27.09.2016. године са редовне годишње Скупштине акционара именовала привремени Одбор за ревизију ЗП „Хидроелектране на Дрини“ а.д. Вишеград, у дотадашњем саставу:

* Његош Танасковић, дипл.ек., предсједник
* Радомир Табаковић, дипл. ек., замјеник предсједника
* Обрад Окиљевић, дипл. ек., члан.

Именовањем привременог Одбора за ревизију ЗП „Хидроелектране на Дрини“ а.д. Вишеград у горе наведеном саставу, Одбор је наставио континуитет рада и обављао своју дужност до избора и именовања нових чланова у складу са Законом и Статутом Предузећа, а по расписаном Јавном конкурсу.

Као привремени орган Одбор за ревизију је до именовања нових чланова Одбора за ревизију у току пословне 2016. и 2017. године одржао 4 (четири) сједнице.

Од најважнијих Препорука и одлука које је донио Одбор за ревизију, као привремени орган, издвајају се:

* Препорука за прихватање Извјештаја Независног ревизора „Deloitte“о ревизији Финансијских извјештаја МХ „ЕРС“ МПа.д. Требиње -ЗП „Хидроелектране на Дрини“ а.д. Вишеград за 2015. годину, број: ОР-06-03/16 од 18.08.2016. године;
* Препорука за утврђивање приједлога Финансијских извјештаја МХ „ЕРС“ МП а.д. Требиње -ЗП „Хидроелектране на Дрини“ а.д. Вишеград за 2015. годину, број: ОР-06-04/16 од 18.08.2016. године;
* Препорука за утврђивање приједлога Извјештаја о пословању МХ „ЕРС“ МП а.д. Требиње - ЗП „Хидроелектране на Дрини“ а.д. Вишеград за 2015. годину, број: ОР-06-05/16 од 18.08.2016. године;
* Препорука за утврђивање приједлога Акционог плана за отклањање недостатака и реализацију препорука из Извјештаја Независног ревизора „Deloitte“д.о.о. Бања Лука о ревизији финансијских извјештаја МХ „ЕРС“ МП а.д. Требиње - ЗП „Хидроелектране на Дрини“ а.д. Вишеград за 2015. годину, број: ОР-06-06/16 од 18.08.2016. године;
* Препорука у вези са утврђивањем пријелога покрића нето губитка МХ „ЕРС“ МП а.д. Требиње- ЗП „Хидроелектране на Дрини“ а.д. Вишеград оствареног у пословној 2015. години, број: ОР-06-07/16 од 18.08.2016. године;
* Препорука за усвајање Извјештаја о пословању МХ „ЕРС“ МП а.д. Требиње - ЗП „Хидроелектране на Дрини“ а.д. Вишеград за период I-VI 2016. године, број: ОР-06-08/16 од 18.08.2016. године;
* Одлука о усвајању Извјештаја о интерној ревизији закључених уговора у МХ „ЕРС“ МП а.д. Требиње - ЗП „Хидроелектране на Дрини“ а.д. Вишеград у 2015. години, број: ОР-06-09/16 од 18.08.2016. године;
* Одлука о усвајању Извјештаја о реализацији препорука по извјештајима Одјељења интерне ревизије за период 01.01. - 31.05.2016. године, број:ОР-06-12/16 од 18.08.2016. године;
* Препорука за утврђивање приједлога одлуке о усвајању Извјештаја КПМГ о процјени вриједности некретнина, постројења,опреме, инвестиционих некретнина и нематеријалне имовине Предузећа на дан 31.12.2015. године, број: ОР-07-06/16 од 07.11.2016. године;
* Препорука за усвајање Правилника о интерним контролама и интерним контролним поступцима Мјешовитог Холдинга „ЕРС“ МП а.д. Требиње- ЗП „Хидроелектране на Дрини“ а.д. Вишеград, број: ОР-07-04/16 од 07.11.2016. године;
* Одлука о усвајању Извјештаја о интерној ревизији потраживања Предузећа на дан 30.06.2016. године, број: ОР-07-05/16 од 07.11.2016. године;
* Одлука о усвајању Извјештаја о интерној ревизији благајничког пословања Предузећа за период 01.01. – 30.06.2016. године, број:ОР-07-06/16 од 07.11.2016. године;
* Препорука за усвајање Извјештаја о реализованим набавкама за период 01.01. – 30.06.2016. године, број: ОР-07-07/16 од 07.11.2016. године;
* Препорука за утврђивање Приједлога Ребаланса Плана пословања Мјешовитог Холдинга „ЕРС“ МП а.д. Требиње - ЗП „Хидроелектране на Дрини“ а.д. Вишеград за 2016. годину, број: ОР-38-03/16 од 25.11.2016. године;
* Препорука за усвајање Ребаланса Плана јавних набавки Мјешовитог Холдинга „ЕРС“ МП а.д. Требиње - ЗП „Хидроелектране на Дрини“ а.д. Вишеград за 2016. годину, број: ОР-38-04/16 од 25.11.2016. године;
* Препорука за усвајање Привременог Плана јавних набавки Мјешовитог Холдинга „ЕРС“ МП а.д. Требиње - ЗП „Хидроелектране на Дрини“ а.д. Вишеград за 2016. годину, број: ОР-38-05/16 од 25.11.2016. године;
* Препорука за усвајање Извјештаја о реализованим набавкама и извођењу радова чији је процес уговарања окончан у интервалу 01.10-31.10. 2016. године, број: ОР-38-06/16 од 25.11.2016. године;
* Препорука за усвајање Извјештаја Централне пописне комисије о редовном и потпуном попису средстава, потраживања и обавеза Мјешовитог Холдинга „ЕРС“ МП а.д. Требиње - ЗП „Хидроелектране на Дрини“ а.д. Вишеград, на дан 31.12.2016. године, број: ОР-01-03/17 од 20.02.2017. године;
* Препорука за усвајање Извјештаја о стању заштите на раду и противпожарне заштите Мјешовитог Холдинга „ЕРС“ МП а.д. Требиње - ЗП „Хидроелектране на Дрини“ а.д. Вишеград за 2016. годину, број: ОР-01-04/17 од 20.02.2017. године;
* Препорука за усвајање Плана и програма мјера заштите на раду и противпожарне заштите Мјешовитог Холдинга „ЕРС“ МП а.д. Требиње - ЗП „Хидроелектране на Дрини“ а.д. Вишеград за 2017. годину, број: ОР-01-05/17 од 20.02.2017. године;
* Одлука о усвајању Извјештаја о интерној ревизији финансијских извјештаја Мјешовитог Холдинга „ЕРС“ МП а.д. Требиње - ЗП „Хидроелектране на Дрини“ а.д. Вишеград за период 01.01-30.06.2016. годину, број: ОР-01-06/17 од 20.02.2017. године;
* Одлука о усвајању Извјештаја о реализацији препорука по Извјештајима Одјељења интерне ревизије Мјешовитог Холдинга „ЕРС“ МП а.д. Требиње - ЗП „Хидроелектране на Дрини“ а.д. Вишеград за период 01.06.-15.12.2016. године, број: ОР-01-07/17 од 20.02.2017. године;
* Одлука о усвајању Извјештаја о раду Одјељења интерне ревизије Мјешовитог Холдинга „ЕРС“ МП а.д. Требиње - ЗП „Хидроелектране на Дрини“ а.д. Вишеград за 2016. годину, број: ОР-01-08/17 од 20.02.2017. године;
* Одлука о усвајању Годишње студије ризика и Плана рада Интерне ревизије Мјешовитог Холдинга „ЕРС“ МП а.д. Требиње - ЗП „Хидроелектране на Дрини“ а.д. Вишеград за 2017. годину, број: ОР-01-07/17 од 20.02.2017. године;

Привремени Одбор за ревизију је у току пословне 2016. - 2017. године у континуитету давао Препоруке за покретање поступака набавки основних средстава, што је у надлежности Надзорног одбора, а на основу Захтјева и Закључака Управе Предузећа.

На основу достављених мјесечних Извјештаја Управе Предузећа о реализованим набавкама и извођењу радова у МХ „ЕРС“ МП а.д. Требиње – ЗП „Хидроелектране на Дрини“ а.д. Вишеград, привремени сазив Одбора за ревизију је у току 2016. - 2017. године у континуитету давао Препоруке о усвајању ових Извјештаја, имајући у виду да су набавке и закључење уговора, а по поднесеним Извјештајима, извршене по процедури и одредбама Закона о јавним набавкама БиХ, подзаконским актима за примјену тог Закона и Правилником о јавним набавкама ЗП „Хидроелектране на Дрини“ а.д. Вишеград.

Након што је Комисија за избор и именовање чланова Одбора за ревизију провела поступак избора кандидата у складу са условима објављеним у Јавном конкурсу, проведена је процедура избора и именовања Одбора за ревизију, те је Одлуком са XVII ванредне сједнице Скупштине акционара Предузећа, број: СА-01-09/17 од 27.03.2017. године именован Одбор за ревизију МХ „ЕРС“ МП а.д. Требиње – ЗП „Хидроелектране на Дрини“ а.д. Вишеград, на период од четири године, у сљедећем саставу:

* Радомир Табаковић, дипл. ек., предсједник
* Кристина Миливојевић, дипл. ек., замјеник предсједника
* Обрад Окиљевић, дипл. ек., члан.

У току пословне 2017. године, Одбор за ревизију ЗП „Хидроелектране на Дрини“ а.д. Вишеград, је у новом сазиву, до подношења овог Извјештаја, одржао 5 (пет) сједница.

Хронолошки преглед најважнијих донесених аката из надлежности Одбора за ревизију у пословној 2017. години, до подношења овог Извјештаја, је сљедећи:

* Одлука којом се Радомир Табаковић, дипломирани економиста,именује за предсједника Одбора за ревизију Мјешовитог Холдинга „ЕРС“ МП а.д. Требиње - ЗП „Хидроелектране на Дрини“ а.д. Вишеград и Одлука којом се Кристина Миливојевић, дипломирани економиста, именује за замјеника предсједникаОдбора за ревизију Мјешовитог Холдинга „ЕРС“ МП а.д. Требиње - ЗП „Хидроелектране на Дрини“ а.д. Вишеград, број:ОР-02-07/17 од 11.04.2017. године;
* Одлука о усвајању Извјештаја о интерној ревизији годишњег пописа средстава, потраживања и обавеза на дан 31.12.2016. године у Мјешовитом Холдингу „ЕРС“ МП а.д. Требиње - ЗП „Хидроелектране на Дрини“ а.д. Вишеград, број: ОР-02-05/17 од 11.04.2017. године;
* Одлука о усвајању Извјештаја о интерној ревизији обавеза на дан 31.12.2016. године у Мјешовитом Холдингу „ЕРС“ МП а.д. Требиње - ЗП „Хидроелектране на Дрини“ а.д. Вишеград, број: ОР-02-06/17 од 11.04.2017. године;
* Закључак којим су чланови Одбора за ревизију упознати са Нацртом ревизорског извјештаја о ревизији финансијских извјештаја МХ „ЕРС" МП а.д. Требиње – ЗП “Хидроелектране на Дрини" а.д. Вишеград за годину која се завршава на дан 31.12.2016. године; број:ОР-03-10/17 од 08.06.2017. године;
* Препорука о утврђивању приједлога Плана пословања МХ „ЕРС“ МП а.д. Требиње ЗП „Хидроелектране на Дрини“ а.д. Вишеград за 2017. годину, број: ОР-03-04/17 од 08.06.2017. године;
* Препорука о утврђивању приједлога Плана пословања МХ „ЕРС“ МП а.д. Требиње ЗП „Хидроелектране на Дрини“ а.д. Вишеград за период 2017.- 2019. године, број: ОР-03-05/17 од 08.06.2017. године;
* Препорука о прихватању Приједлога Одлуке о измјени Правилника о јавним набавкама ЗП „Хидроелектране на Дрини“а.д. Вишеград, број: ОР-03-06/17 од 08.06.2017. године;
* Одлука о усвајању Извјештаја о интерној ревизији потраживања на дан 31.12.2016.годинеса заузимањем става поводом раста потраживања у предвиђеном периоду; број:ОР-03-07/17 од 08.06.2017. године;
* Закључак о усвајању Извјештаја Одбора за ревизију са прве (конститутивне) сједнице, број:ОР-03-03-01/17 од 08.06.2017. године;
* Одлука о усвајању Извјештаја о реализацији препорука по извјештајима Одјељења интерне ревизије за период 01.01.- 15.06.2017. године, број: ОР-05-04/17 од 28.07.2017. године;
* Препорука за прихватање Извјештаја о пословању Мјешовитог Холдинга „ЕРС“ МП а.д. Требиње - ЗП „Хидроелектране на Дрини“ а.д. Вишеград за период I - VI 2017. године, број:ОР-06-03/17 од 27.0.92017. годиине;
* Одлука о усвајању Извјештаја Одјељења интерне ревизије о ревизији уговора закључених у току 2016. године између Мјешовитог Холдинга „ЕРС“ МП а.д.Требиње-ЗП „Хидроелектране на Дрини“ а.д. Вишеград и повезаних лица у смислу Закона о јавним предузећима, број:ОР-06-04/17 од 27.09.2017. године;
* Одлука о усвајању Извјештаја о интерној ревизији јавних набавки у периоду 01.07. – 31.12.2016. године, са освртом на укупно остварене набавке у 2016. години, број:ОР-06-05/17 од 27.09.2017. године;
* Препорука за усвајање Извјештаја о реализованим набавкама у периоду 01.07. – 31.12.2016. године, са освртом на период 01.01. – 31.12.2016. године, број:ОР-06-06/17 од 27.09.2017. године;

Одбор за ревизију Друштва, у новом сазиву, је у току 2017. године у континуитету давао препоруке за покретање поступака набавки основних средстава, што је у надлежности Надзорног одбора, а на основу Захтјева и Закључака Управе Предузећа о покретању поступка набавки.

На основу достављених мјесечних Извјештаја Управе Предузећа о реализованим набавкама и извођењу радова у МХ „ЕРС“ МП а.д. Требиње – ЗП „Хидроелектране на Дрини“ а.д. Вишеград, Одбор за ревизију је у току 2017. године давао Препоруке о усвајању истих Извјештаја, имајући у виду да су набавке и закључење уговора у извјештајним периодима извршене по процедури и одредбама Закона о јавним набавкама БиХ, подзаконским актима за примјену тог Закона и Правилником о јавним набавкама ЗП „Хидроелектране на Дрини“ а.д. Вишеград.

Сарадња Одбора за ревизију са Управом Предузећа је била успјешна и коректна. Чланови Управе друштва су редовно присуствовали сједницама Одбора и давали потребна појашњења и образложења за разматране материјале. Сједнице Одбора за ревизију су припремане квалитетно, са материјалима, извјештајима, приједлозима препорука и одлука, такође добро урађеним. На сваку примједбу, сугестију, питање или захтјев Одбора за ревизију, правовремено су стизали одговори, објашњења или образложења.

Разматрајући извјештаје о раду Одјељења интерне ревизије, Годишње студије ризика и Плана рада Одјељења интерне ревизије, констатује се сљедеће:

Одјељење интерне ревизије организовано је са сједиштем у оквиру ЗП „Хидроелектране на Дрини“ а.д. Вишеград, и исто има потребан капацитет да адекватно обавља дужности утврђене Законом, Статутом Предузећа, Годишњом студијом ризика и Планом рада Интерне ревизије.

Одјељењем руководи директор Одјељења Госпава Ђерић, а лице које у сталном радном односу у Предузећу обавља послове ревизије по Плану рада и под надзором је директора Одјељења. Извјештаји о обављеној ревизији достављани су на вријеме, на разматрање и усвајање Одбору за ревизију.

Одбор за ревизију је донио одлуке о усвајању свих обављених ревизија од стране Одјељења интерне ревизије и подржао све препоруке које су дате кроз извјештаје. Одбор за ревизију у сарадњи са Одјељењем интерне ревизије пратио је реализацију датих препорука које су углавном у року и реализоване.

Извјештаји о обављеним ревизијама темеље се на бази обављених прегледа и документационој основи, и исти су рађени у складу са прописима важећим у Републици Српској. У току вршења ревизија, Одјељење није имало примједби на сарадњу са запосленима у Предузећу, условима за рад, нити је наилазило на специфичности за које му недостају одређена знања, односно вјештине у току вршења ревизија.

С обзиром на значај активности Одјељења интерне ревизије, као и њиховог досадашњег односа према радним обавезама Одјељења, и убудуће се може очекивати висок ниво професионалности и квалитета у раду.

У складу са разматраним материјалима о извјештајима о финансијском пословању и пословању предузећа констатује се сљедеће:

Рачуноводствени систем Предузећа огранизован је у складу са Законом о рачуноводству и ревизији Републике Српске и рачуноводственим политикама Предузећа. Успостављени систем омогућава свеобухватно евидентирање, као и откривање и спречавање погрешно евидентираних пословних догађаја, одређује лица која су одговорна за законитост и правилност настанка пословних догађаја, као и састављање финансијских извјештаја.

На основу успостављеног рачуноводственог система омогућено је вођење прописаних пословних евиденција неопходних да се на истинит и реалан начин утврде приходи и расходи, финансијски резултат, стање имовине, обавеза и капитала Предузећа.

Сачињавање финансијских извјештаја врши се у складу са прописима важећим у Републици Српској.

У Предузећу постоји добра сарадња Управе, Надзорног одбора, Одбора за ревизију и Одјељења интерне ревизије, све са циљем повећања ефикасности пословања и остварења добрих пословних резултата.

У свом раду у току извјештајног периода Одбор за ревизију имао је квалитетну и професионалну сарадњу и комуникацију и са члановима Надзорног одбора.

Одбор за ревизију је, за сво вријеме мандата, обављао послове и дужности у складу са својим законским и статутарним надлежностима, при томе се руководећи интересима Друштва, с циљем постизања што бољих пословних резултата и с тим у вези реализацији постављених планских циљева.

У даљем раду Одбора за ревизију, као и у претходном периоду, основни задатак ће бити чување имовине и надзирање пословања Предузећа, те брига о интересима акционара Предузећа.

Одбор за ревизију Друштва упућује овај Извјештај Скупштини акционара МХ „ЕРС“ МП а.д. Требиње – ЗП „Хидроелектране на Дрини“ а.д. Вишеград на разматрање и усвајање.

Предсједник Одбора за ревизију,

**Радомир Табаковић, дипл.ек.**

Доставити:

* Скупштини акционара,
* Надзорном одбору и
* Одбору за ревизију.